ddrg/super_eurlex huggingface dataset:
Rettens kendelse af 18. december 2020 — Micreos Food Safety mod Kommissionen

(Sag T-568/19) (1)

(Annullationssøgsmål - folkesundhed - forordning (EF) nr. 853/2004 - produkt baseret på bakteriofag, der anvendes til at mindske forekomsten af den patogene bakterie Listeria monocytogenes i spiseklare animalske fødevarer - afslag på ansøgning om godkendelse af Listex™ P100 som dekontaminerende middel i spiseklare animalske fødevarer - retsakt, der ikke kan gøres til genstand for søgsmål - akt, der ikke har til formål at medføre bindende retsvirkninger - rent bekræftende retsakt - oplysende retsakt - afvisning)

(2021/C 62/38)

Processprog: engelsk

Parter

Sagsøger: Micreos Food Safety BV (Wageningue, Nederlandene) (ved advokat S. Pappas)

Sagsøgt: Europa-Kommissionen (ved B. Eggers, W. Farrell og I. Galindo Martín, som befuldmægtigede)

Sagens genstand

Søgsmål anlagt i henhold til artikel 263 TEUF med påstand om annullation af Kommissionens angivelige afgørelser af 17. juni 2019, hvorved Kommissionen for det første afslog sagsøgerens oprindelige ansøgning om godkendelse af Listex™ P100 som dekontaminerende middel i spiseklare animalske fødevarer eller tog denne ansøgning op til fornyet overvejelse, for det andet afslog sagsøgerens alternative ansøgning om at betragte dette produkt som et ikke-dekontaminerende teknisk hjælpestof og for det tredje forbød markedsføring af dette produkt som teknisk hjælpestof til disse varer i Den Europæiske Union.

Konklusion

1) Sagen afvises.

2) Micreos Food Safety BV betaler sagsomkostningerne, herunder omkostningerne i forbindelse med sagen om foreløbige forholdsregler.

(1) EUT C 372 af 4.11.2019.
Rettens kendelse af 24. september 2021 — Pilatus Bank mod ECB

(Sag T-139/19) (1)

(Økonomisk og monetær politik - tilsyn med kreditinstitutter - inddragelse af tilladelse - opgaver, der overdrages til ECB - åbenbart, at sagen er retligt ugrundet)

(2021/C 471/70)

Processprog: engelsk

Parter

Sagsøger: Pilatus Bank plc (Ta’Xbiex, Malta) (ved advokat O. Behrends)

Sagsøgt: Den Europæiske Centralbank (ECB) (ved A. Karpf, E. Yoo og M. Puidokas, som befuldmægtigede)

Sagens genstand

Søgsmål i henhold til artikel 263 TEUF med påstand om annullation af ECB’s afgørelse af 21. december 2018, hvorved det over for sagsøgeren erklæredes, at ECB ikke længere var kompetent til at sikre sit direkte tilsyn med sagsøgeren og træffe foranstaltninger vedrørende denne.

Konklusion

1) Den Europæiske Centralbank (ECB) frifindes.

2) Pilatus Bank plc bærer sine egne omkostninger og betaler de af ECB afholdte omkostninger.

(1) EUT C 139 af 15.4.2019.
Rettens kendelse af 13. september 2021 — Katjes Fassin mod EUIPO — Haribo The Netherlands & Belgium (WONDERLAND)

(Sag T-616/19 REV) (1)

(Retspleje - anmodning om ekstraordinær genoptagelse - EU-varemærker - indsigelsessag - søgsmål til prøvelse af EUIPO’s afgørelse om delvist afslag på registrering af et varemærke - tilbagetagelse af indsigelsen inden forkyndelsen af kendelsen om afvisning af sagen - faktiske omstændighed ukendt for sagsøgeren og for Retten - ekstraordinær genoptagelse af kendelsen - ufornødent at træffe afgørelse)

(2021/C 462/51)

Processprog: tysk

Parter

Sagsøger: Katjes Fassin GmbH & Co. KG (Emmerich am Rhein, Tyskland) (ved advokaterne T. Schmitz, S. Stolzenburg-Wiemer, M. Breuer og I. Dimitrov)

Sagsøgt: Den Europæiske Unions Kontor for Intellektuel Ejendomsret (ved A. Söder, som befuldmægtiget)

Den anden part i sagen for appelkammeret ved EUIPO og intervenient ved Retten: Haribo The Netherlands & Belgium BV (Breda, Nederlandene) (ved advokaterne A. Tiemann og C. Elkemann)

Sagens genstand

Anmodning om ekstraordinær genoptagelse af kendelse af 10. juli 2020, Katjes Fassin mod EUIPO — Haribo The Netherlands & Belgium (WONDERLAND) (T-616/19, ikke trykt i Sml., EU:T:2020:334).

Konklusion

1) Anmodningen om ekstraordinær genoptagelse af kendelse af 10. juli 2020, Katjes Fassin mod EUIPO — Haribo The Netherlands & Belgium (WONDERLAND) (T-616/19, ikke trykt i Sml., EU:T:2020:334), tages til følge.

2) Det er ufornødent at træffe afgørelse i sagen Katjes Fassin mod EUIPO — Haribo The Netherlands & Belgium (WONDERLAND) (sag T-616/19).

3) Hver part bærer sine egne omkostninger for så vidt angår annullationssøgsmålet i sagen Katjes Fassin mod EUIPO — Haribo The Netherlands & Belgium (WONDERLAND) (sag T-616/19).

4) Den Europæiske Unions Kontor for Intellektuel Ejendomsret (EUIPO) bærer sine egne omkostninger for så vidt angår den ekstraordinære genoptagelse af sagen.

5) EUIPO betaler halvdelen af Katjes Fassin GmbH & Co. KG’s omkostninger for så vidt angår den ekstraordinære genoptagelse af sagen.

6) Katjes Fassin bærer halvdelen af sine egne omkostninger for så vidt angår den ekstraordinære genoptagelse af sagen.

7) Justitssekretæren vedlægger originaleksemplaret af denne kendelse originaleksemplaret af kendelsen af 10. juli 2020, Katjes Fassin mod EUIPO — Haribo The Netherlands & Belgium (WONDERLAND) (T-616/19, ikke trykt i Sml., EU:T:2020:334).

8) Justitssekretæren henviser til denne kendelse i margenen i kendelsen af 10. juli 2020, Katjes Fassin mod EUIPO — Haribo The Netherlands & Belgium (WONDERLAND) (T-616/19, ikke trykt i Sml., EU:T:2020:334).

(1) EUT C 363 af 28.10.2019.
Rettens kendelse af 9. september 2021 — GABO:mi mod Kommissionen

(Sag T-881/19) (1)

(Voldgiftsbestemmelse - sjette og syvende rammeprogram for forskning, teknologisk udvikling og demonstration (2002-2006 og 2007-2013) - Horisont 2020-rammeprogram for forskning og innovation (2014-2020) - tilskudsaftaler - modregning af fordringer - rette sagsøgte - tilsidesættelse af formkrav - procesreglementets artikel 76, litra d) - åbenbart afvisningsgrundlag)

(2021/C 452/47)

Processprog: engelsk

Parter

Sagsøger: GABO:mi Gesellschaft für Ablauforganisation:milliarium mbH & Co. KG (München, Tyskland) (ved advokat C. Mayer)

Sagsøgt: Europa-Kommissionen (ved L. André, M. Ilkova, L. Mantl og A. Katsimerou, som befuldmægtigede)

Sagens genstand

Søgsmål i henhold til artikel 272 TEUF med påstand om, at Kommissionen tilpligtes at refundere de støtteberettigede omkostninger, som sagsøgeren har afholdt, for det første fra august 2015 til april 2016, og for det andet under den foreløbige insolvensbehandling, dvs. 1 680 681,82 EUR med tillæg af renter på 76 552,60 EUR, i henhold til tilskudsaftaler tildelt inden for rammerne af det sjette og syvende rammeprogram for forskning, teknologisk udvikling og demonstration og Horisont 2020-rammeprogrammet for forskning og innovation.

Konklusion

1) Sagen afvises.

2) GABO:mi Gesellschaft für Ablauforganisation:milliarium mbH & Co. KG betaler sagsomkostningerne.

(1) EUT C 87 af 16.3.2020.
Rettens kendelse af 4. januar 2022 — CR og CT mod ECB

(Sag T-730/19) (1)

(Økonomisk og monetær politik - sagsøger, der er ophørt med at besvare Rettens henvendelser - ufornødent at træffe afgørelse)

(2022/C 119/57)

Processprog: engelsk

Parter

Sagsøgere: CR og CT (ved advokat O. Behrends)

Sagsøgt: Den Europæiske Centralbank (ved E. Koupepidou, A. Lefterov og F. Bonnard, som befuldmægtigede)

Sagens genstand

Søgsmål i henhold til artikel 263 TEUF med påstand om annullation af ECB’s vurdering af 15. august 2019, hvori denne fandt, at PNB Banka AS var nødlidende eller forventeligt nødlidende som omhandlet i artikel 18, stk. 1, i Europa-Parlamentets og Rådets forordning (EU) nr. 806/2014 af 15. juli 2014 om ensartede regler og en ensartet procedure for afvikling af kreditinstitutter og visse investeringsselskaber inden for rammerne af en fælles afviklingsmekanisme og en fælles afviklingsfond og om ændring af forordning (EU) nr. 1093/2010 (EUT 2014, L 225, s. 1).

Konklusion

1) Det er ufornødent at træffe afgørelse i sagen.

2) Det er ufornødent at træffe afgørelse om Republikken Letlands anmodning om intervention.

3) CR og CT bærer deres egne omkostninger og betaler de af Den Europæiske Centralbank (ECB) afholdte omkostninger, bortset fra de omkostninger, der vedrører anmodningen om intervention.

4) CR og CT samt ECB og Republikken Letland bærer hver især de omkostninger, som de har haft i forbindelse med anmodningen om intervention.

(1) EUT C 27 af 27.1.2020.
Rettens kendelse af 11. november 21 — ZU mod EU-Udenrigstjenesten

(Sag T-689/19) (1)

(Annullations- og erstatningssøgsmål - personalesag - tjenestemænd - personale ved Kommissionen, som gør tjeneste hos EU-Udenrigstjenesten - ansøgning om godtgørelse af udgifter i forbindelse med tjenesterejser - ansøgning om bistand - afslag - den udstedende myndigheds kompetence - delegation af beføjelser - administrativ procedure - angivelse af sagsøgte - delvis afvisning - princip om forsvarlig økonomisk forvaltning - magtfordrejning - åbenbart, at søgsmålet delvist er ugrundet)

(2022/C 24/47)

Processprog: engelsk

Parter

Sagsøger: ZU (ved advokat C. Bernard-Glanz)

Sagsøgt: Tjenesten for EU’s optræden udadtil (ved S. Marquardt og R. Spáč, som befuldmægtigede)

Sagens genstand

Søgsmål støttet på artikel 270 TEUF med påstand dels om annullation af EU-Udenrigstjenestens afgørelse af 30. november 2018, hvorved der blev meddelt afslag på sagsøgerens ansøgninger om godtgørelse af udgifter i forbindelse med tjenesterejser og om bistand, som fastsat i artikel 24 i vedtægten for tjenestemænd i Den Europæiske Union, og om fornødent annullation af Europa-Kommissionens afgørelse af 28. juni 2019 om afslag på sagsøgerens klage over denne afgørelse fra EU-Udenrigstjenesten, dels om erstatning for de tab, som sagsøgeren hævder at have lidt.

Konklusion

1) Tjenesten for EU’s optræden udadtil frifindes.

2) ZU betaler sagsomkostningerne.

(1) EUT C 423 af 16.12.2019.
Kendelse afsagt af Rettens præsident den 30. juni 2020 — Tartu Agro mod Kommissionen

(Sag T-150/20 R)

(Særlige rettergangsformer - statsstøtte - afgørelse, hvorved støtten erklæres uforenelig med det indre marked og anordnes tilbagesøgt - begæring om udsættelse af gennemførelse - ingen uopsættelighed)

(2020/C 329/33)

Processprog: estisk

Parter

Sagsøger: Tartu Agro AS (Tartu, Estland) (ved advokaterne T. Järviste, T. Kaurov, M. Valberg og M. Peetsalu)

Sagsøgt: Europa-Kommissionen (ved V. Bottka og E. Randvere, som befuldmægtigede)

Sagens genstand

Søgsmål støttet på artikel 278 TEUF og 279 TEUF med påstand om udsættelse af gennemførelsen af Kommissionens afgørelse C(2020) 252 final af 24. januar 2020 om statsstøtte SA.39182 (2017/C) (ex 2017/NN) (ex 2014/CP) gennemført af Republikken Estland for Tartu Agro AS.

Konklusion

1) Begæringen om foreløbige forholdsregler tages ikke til følge.

2) Kendelse af 30. marts 2020, Tartu Agro mod Kommissionen (sag T-150/20 R), ophæves.
Kendelse afsagt af Rettens præsident den 24. juni 2020 — Price mod Rådet

(Sag T-231/20 R)

(Særlige rettergangsformer - område med frihed, sikkerhed og retfærdighed - afgørelse (EU) 2020/135 - aftale om Det Forenede Kongeriges udtræden af Unionen og Euratom - tab af unionsborgerskab - anmodning om udsættelse af gennemførelse - åbenbart, at hovedsagen skal afvises - afvisning - forelæggelse for Domstolen - manglende kompetence)

(2020/C 313/41)

Processprog: fransk

Parter

Sagsøger: David Price (Dorat, Frankrig) (ved advokat J. Fouchet)

Sagsøgt: Rådet for Den Europæiske Union (ved M. Bauer, R. Meyer og M.-M. Joséphidès, som befuldmægtigede)

Sagens genstand

Dels anmodning indgivet på grundlag af artikel 278 TEUF og 279 TEUF om delvis udsættelse af gennemførelsen af Rådets afgørelse (EU) 2020/135 af 30. januar 2020 om indgåelse af aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (EUT 2020, L 29, s. 1) og af aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (EUT 2020, L 29, s. 7), for så vidt som disse retsakter ikke giver sagsøgeren mulighed for at bevare sit unionsborgerskab, eller i det mindste af denne aftales artikel 127, stk. 1, litra b), dels anmodning indgivet på grundlag af artikel 256, stk. 3, andet afsnit, TEUF om udsættelse af sagen med henblik på forelæggelse af præjudicielle spørgsmål for Domstolen.

Konklusion

1) Anmodningen om foreløbige forholdsregler tages ikke til følge.
Kendelse afsagt af Rettens præsident den 25. maj 2020 — Isopix mod Parlamentet

(Sagerne T-163/20 R og T-163/20 R II)

(Særlige rettergangsformer - offentlige tjenesteydelseskontrakter - levering af fotografiske tjenesteydelser - begæring om udsættelse af gennemførelse - åbenbart, at hovedsagen delvist må afvises - afvisning - uopsættelighed - fumus boni juris - interesseafvejning)

(2020/C 247/23)

Processprog: fransk

Parter

Sagsøger: Isopix SA (Ixelles, Belgien) (ved advokaterne P. Van den Bulck og J. Fahner)

Sagsøgt: Europa-Parlamentet (ved K. Wójcik og E. Taneva, som befuldmægtigede)

Sagens genstand

Søgsmål anlagt i henhold til artikel 278 TEUF og 279 TEUF med påstand, i sag T-163/20 R, om udsættelse af gennemførelsen af Parlamentets afgørelse af 24. marts 2020, hvorved sagsøgeren blev informeret om, at denne virksomheds bud på den offentlige kontrakt COMM/DG/AWD/2019/854 ikke var blevet antaget, og at kontrakten var blevet tildelt en anden tilbudsgiver, samt om, at Retten pålægger Parlamentet at fremlægge analyserapporten vedrørende buddene, og, i sag T-163/20 R II, om udsættelse af gennemførelsen af Parlamentets afgørelse af 17. april 2020, hvorved sagsøgeren blev informeret om, at dennes bud på den offentlige kontrakt COMM/DG/AWD/2019/854 var blevet afvist med den begrundelse, at det ikke opfyldte udvælgelseskriterierne vedrørende den finansielle og økonomiske kapacitet.

Konklusion

1) Gennemførelsen af Europa-Parlamentets afgørelse af 24. marts 2020, hvorved Isopix SA blev informeret om, at denne virksomheds bud på den offentlige kontrakt COMM/DG/AWD/2019/854 ikke var blevet antaget, og at kontrakten var blevet tildelt en anden tilbudsgiver, udsættes.

2) Parlamentet pålægges at tilsende Isopix analyserapporten vedrørende buddene i den ikke-fortrolige udgave.

3) Begæringen om foreløbige forholdsregler i sag T-163/20 R II afvises.

4) Kendelse af 3. april 2020, Isopix mod Parlamentet (T-163/20 R), og af 22. april 2020, Isopix mod Parlamentet (T-163/20 R II), ophæves.
Kendelse afsagt af Rettens præsident den 4. maj 2020 — Csordas m.fl. mod Kommissionen

(Sag T-146/20 R)

(Særlige rettergangsformer - personalesag - valg af den lokale afdeling i Luxembourg af Kommissionens personaleudvalg - lovlighed - institutionens kontrolpligt - begæring om foreløbige forholdsregler - fumus boni juris foreligger ikke)

(2020/C 209/39)

Processprog: fransk

Parter

Sagsøgere: Annamaria Csordas (Luxembourg, Luxembourg), Adrian Sorin Cristescu (Luxembourg), Jean Putz (Esch-sur-Alzette, Luxembourg) og Miguel Vicente Nunez (Luxembourg) (ved advokat M.-A. Lucas)

Sagsøgt: Europa-Kommissionen (ved D. Milanowska, T. Lilamand og T. Bohr, som befuldmægtigede)

Sagens genstand

Søgsmål støttet på artikel 270 TEUF og på artikel 91, stk. 4, i vedtægten for tjenestemænd i Den Europæiske Union med påstand principalt dels om at opnå udsættelse af gennemførelsen for det første af skrivelsen af 26. november 2019 fra valgkontoret med oplysning om resultaterne af valget til den lokale afdeling i Luxembourg af Kommissionens personaleudvalg, for det andet af Kommissionens afgørelse af 28. november 2019 vedrørende beregningen af repræsentationen af de faglige organisationer i udvalget, for det tredje af mandatet for den lokale afdeling i Luxembourg af Kommissionens personaleudvalg efter valget i november 2019, for det fjerde af den lokale afdeling i Luxembourg af Kommissionens personaleudvalgs udpegning af delegerede til Kommissionens centrale personaleudvalg, for det femte af enhver afgørelse om tildeling af yderligere ressourcer til Kommissionens personalerepræsentanter, dels om at Kommissionen tilpligtes at lade det afgående personaleudvalg fungere indtil datoen for afsigelsen af dommen i hovedsagen, idet den begrænser dette mandat til de verserende sager, og subsidiært om dels at Kommissionen tilpligtes at begrænse mandatet for den lokale afdeling i Luxembourg af Kommissionens personaleudvalg efter valget i november 2019 til de verserende sager, dels at denne lokale afdeling tilpligtes at udpege de repræsentanter, der foreslås af Union syndicale Luxembourg, til Kommisisionens centrale personaleudvalg.

Konklusion

1) Begæringen om foreløbige forholdsregler tages ikke til følge.
Kendelse afsagt af Rettens præsident den 13. marts 2020 — Intertranslations (Intertransleïsions) Metafraseis mod Parlamentet

(Sag T-20/20 R)

(Særlige rettergangsformer - offentlige tjenesteydelser - begæring om foreløbige forholdsregler - ingen uopsættelighed)

(2020/C 175/38)

Processprog: engelsk

Parter

Sagsøger: Intertranslations (Intertransleïsions) Metafraseis AE (Kallithéa, Grækenland) (ved advokat N. Korogiannakis)

Sagsøgt: Europa-Parlamentet (ved S. Toliušis og E. Taneva, som befuldmægtigede)

Sagens genstand

Søgsmål anlagt i henhold til artikel 278 TEUF og 279 TEUF med påstand om anordning af foreløbige forholdsregler ved for det første at udsætte gennemførelsen af Parlamentets afgørelser af 4. december 2019 om at placere sagsøgerens bud på andenpladsen i kontrakten med flere kontrahenter vedrørende del 5 i kontrakten om oversættelse til engelsk inden for rammerne af udbud TRA/EU19/2019 og om at tildele den første kontrakt som led i dette udbud til en anden tilbudsgiver, for det andet ved at den kontrakt, der blev indgået med denne anden tilbudsgiver, ophæves, og for det tredje ved at pålægge Parlamentet at meddele sagsøgeren de manglende passager i bedømmelsesudvalgets begrundelse.

Konklusion

1) Begæringen om foreløbige forholdsregler tages ikke til følge.
Rettens kendelse af 19. november 2020 — Buxadé Villalba m.fl. mod Parlamentet

(Sag T-32/20) (1)

(Annullationssøgsmål - regler for institutionerne - medlem af Parlamentet - Parlamentets anerkendelse af valget af to spanske folkevalgte repræsentanter som medlemmer af Europa-Parlamentet - søgsmålskompetence for tre andre medlemmer af Europa-Parlamentet - ikke umiddelbart berørt - påstand om afsigelse af en anerkendelsesdom - sag, der dels ikke kan antages til realitetsbehandling, dels er anlagt ved en ret, som åbenbart ikke har kompetence til at behandle sagen)

(2021/C 19/53)

Processprog: spansk

Parter

Sagsøgere: Jorge Buxadé Villalba (Madrid, Spanien) María Esperanza Araceli Aguilar Pinar (Madrid) og Hermann Tertsch Del Valle-Lersundi (Madrid) (ved advokat Castro Fuertes)

Sagsøgt: Europa-Parlamentet (ved N. Görlitz og C. Burgos, som befuldmægtigede)

Sagens genstand

Sag anlagt i henhold til artikel 263 TEUF med påstand om annullation af Parlamentets anerkendelse af valget af Carles Puigdemont i Casamajó og Antoni Comín i Oliveres som medlemmer af Europa-Parlamentet, som Parlamentets formand gav meddelelse om på plenarmødet den 13. januar 2020.

Konklusion

1) Sagen afvises, idet den dels ikke kan antages til realitetsbehandling, dels er anlagt ved en ret, som åbenbart ikke har kompetence til at behandle sagen.

2) Det er ufornødent at træffe afgørelse vedrørende anmodningerne om intervention indgivet af Kongeriget Spanien, Carles Puigdemont i Casamajó og Antoni Comín i Oliveres.

3) Jorge Buxadé Villalba, Hermann Tertsch Del Valle-Lersundi og María Esperanza Araceli Aguilar Pinar bærer deres egne omkostninger og betaler de af Europa-Parlamentet afholdte omkostninger.

4) Kongeriget Spanien, Carles Puigdemont i Casamajó og Antoni Comín i Oliveres bærer deres egne omkostninger i forbindelse med deres respektive anmodninger om intervention.

(1) EUT C 77 af 9.3.2020.
Rettens kendelse af 16. oktober 2020 — Valiante mod Kommissionen

(Sag T-13/20) (1)

(Annullationssøgsmål - personalesag - tjenestemænd - intern udvælgelsesprøve COM/1/AD 10/18 (AD 10) - indgivelse af ansøgning ved hjælp af den til dette formål foreskrevne formular som omhandlet i artikel 2 i bilag III til vedtægten - ansøgning om adgang til at deltage i udvælgelsesprøven, der samtidigt indgives på almindeligt papir til ansættelsesmyndigheden - adgangsbetingelser - udvælgelseskomitéens afgørelse om at afslå sagsøgerens ansøgning - ansættelsesmyndighedens afgørelse om ikke at imødekomme sagsøgerens anmodning om at fravige en af de betingelser, der er fastsat i meddelelsen om udvælgelsesprøven, for at give den pågældende mulighed for at deltage - anfægtelse af ansættelsesmyndighedens afgørelse og ikke af udvælgelseskomitéens afgørelse - søgsmålsinteresse - afvisning)

(2021/C 9/30)

Processprog: engelsk

Parter

Sagsøger: Diego Valiante (Anvers-Berchem, Belgien) (ved advokat R. Wardyn)

Sagsøgt: Europa-Kommissionen (ved D. Milanowska og L. Vernier, som befuldmægtigede)

Sagens genstand

Søgsmål anlagt i henhold til artikel 270 TEUF med påstand om annullation af Kommissionens afgørelse af 14. marts 2019, hvorved denne institutions ansættelsesmyndighed afslog sagsøgerens ansøgning om at få adgang til at deltage i den interne udvælgelsesprøve COM/1/AD 10/18 (AD 10) med den begrundelse, at han ikke opfyldte den betingelse om at være indplaceret i lønklasse AD 8, der var fastsat i meddelelsen om denne udvælgelsesprøve.

Konklusion

1) Sagen afvises.

2) Diego Valiante betaler sagsomkostningerne.

(1) EUT C 95 af 23.3.2020.
Rettens kendelse af 16. oktober 2020 — Tratkowski mod Kommissionen

(Sag T-14/20) (1)

(Annullationssøgsmål - personalesag - tjenestemænd - intern udvælgelsesprøve KOM/2/AD 12/18 (AD 12) - indgivelse af ansøgning ved hjælp af det dertil beregnede skema som omhandlet i artikel 2 i bilag III til vedtægten - ansøgning om adgang til at deltage indgivet samtidigt på et særskilt papirark til ansættelsesmyndigheden - adgangsbetingelser - udvælgelseskomitéens afgørelse om at afslå sagsøgerens ansøgning - udvælgelseskomitéens afslag på ansøgerens anmodning om fornyet prøvelse på grund af for sen indgivelse heraf - ansættelsesmyndighedens afgørelse om afslag på sagsøgerens anmodning om, at der blev set bort fra en af betingelser i meddelelsen om udvælgelsesprøven med henblik på at give ham adgang til prøven - anfægtelse af ansættelsesmyndighedens afgørelse og ikke udvælgelseskomitéens afgørelse - søgsmålsinteresse - afvisning)

(2021/C 9/31)

Processprog: engelsk

Parter

Sagsøger: Michal Tratkowski (Bruxelles, Belgien) (ved radca prawny R. Wardyn)

Sagsøgt: Europa-Kommissionen (ved D. Milanowska og L. Vernier, som befuldmægtigede)

Sagens genstand

Søgsmål støttet på artikel 270 TEUF med påstand om annullation af Kommissionens afgørelse af 14. marts 2019, hvorved denne institutions ansættelsesmyndighed afslog sagsøgerens ansøgning om adgang til at deltage i den interne udvælgelsesprøve KOM/2/AD 12/18 (AD 12) med den begrundelse, at han ikke opfyldte den i meddelelsen om udvælgelsesprøven fastsatte betingelse om at være i lønklasse AD 10.

Konklusion

1) Sagen afvises.

2) Michal Tratkowski betaler sagsomkostningerne.

(1) EUT C 95 af 23.3.2020.